Alsószentiván Község Önkormányzat Képviselő-testületének 

25/2015. (XII. 4.) önkormányzati rendelete

a helyi adókról

Alsószentiván Község Önkormányzat Képviselő-testülete a helyi adókról szóló 1990. évi C. törvény 1. § (1) bekezdésében kapott felhatalmazás alapján, Magyarország Alaptörvényének 32. cikk (1) bekezdés h) pontjában meghatározott feladatkörében eljárva a következőket rendeli el:

1. Általános rendelkezések

1. § 
Alsószentiván Község Önkormányzat Képviselő-testülete Alsószentiván község illetékességi területén a helyi adókról szóló 1990. évi C. törvényben (a továbbiakban: Htv.) felsorolt helyi adók közül határozatlan időre

a) magánszemély kommunális adóját,

b) helyi iparűzési adót

vezeti be.

2. Magánszemély kommunális adója

2. §
Kommunális adókötelezettség terheli a Htv. 18-§-ában meghatározott magánszemélyt, továbbá azt a magánszemélyt is, aki az önkormányzat illetékességi területén nem magánszemély tulajdonában álló lakás bérleti jogával rendelkezik.

3.§
Az adó évi mértéke a Htv. 11.§-ában és a Htv. 17.§-ában meghatározott adótárgyanként, illetőleg lakásbérleti jogonként 3.000 Ft.

3. Helyi iparűzési adó

4.§
Adóköteles az önkormányzati illetékességi területén állandó vagy ideiglenes jelleggel végzett vállalkozási tevékenység (a továbbiakban: iparűzési tevékenység.)

5.§
Az állandó jelleggel végzett iparűzési tevékenység esetén az adó évi mértéke az adóalap 1,5 %-a. 

6. §
Az ideiglenes jelleggel végzett iparűzési tevékenység esetén az adó mértéke naptári 
naponként 1000 forint.

4. Záró rendelkezések

7. § 
(1) Ez a rendelet 2016. január 1. napján lép hatályba. 

(2) Hatályát veszti Alsószentiván Község Önkormányzat Képviselő-testületének a magánszemélyek kommunális adójáról szóló 9/2015. (IV. 30.) önkormányzati rendelete.

(3) Hatályát veszti Alsószentiván Község Önkormányzat Képviselő-testületének a helyi iparűzési adóról szóló 10/2015. (IV. 30.) önkormányzati rendelete.

   Nagy Lajos 





Csalovszkiné Mezei Zsuzsanna

  polgármester






           jegyző

KIHIRDETÉSI ZÁRADÉK

A rendelet a mai napon kihirdetésre került.

Alsószentiván, 2015. december 4.








Csalovszkiné Mezei Zsuzsanna










         jegyző

